stanford-oval/wikipedia huggingface dataset:
Patsas (ruoka)

| Patsas |
| --- | --- |
 Patsas-keittoa Mythos-oluen kera.
Alkuperä
Alkuperämaa:  Kreikka
Tiedot
Ruokalaji:  keitto
Pääainesosat:  naudan, sian tai lampaan mahalaukkua
Patsas (kreik. πατσάς, patsás) on kreikkalainen keitto, jossa on naudan, sian tai lampaan mahalaukkua ja muita harvemmin käytettyjä osia, kuten kyseisten eläinten jalkaa. Keitto tunnetaan pahasta hajustaan valmistettaessa, mutta muuten hyvästä maustaan. Kreikassa tätä ruokalajia pidetään krapularuokana, ja sen sanotaan tekevän hyvää vatsalle runsaan juomisen jälkeen.
Patrīcija Eiduka

Patrīcija Eiduka
Patrīcija Eiduka (s. 1. helmikuuta 2000) on latvialainen maastohiihtäjä.
Eiduka kilpaili maastohiihdon maailmancupissa ensimmäisen kerran Rukalla marraskuussa 2018. Ensimmäiset maailmancupin pisteensä hän saavutti Nové Městossa tammikuussa 2020 oltuaan 10 kilometrin vapaan hiihtotavan kilpailussa 27:s. Kymmenen parhaan joukkoon hän sijoittui ensimmäisen kerran Davosin 10 kilometrin vapaan hiihtotavan kilpailussa joulukuussa 2020 oltuaan kahdeksas. Parhaimmillaan hän on sijoittunut viidenneksi Tour de Skihin kuuluneessa 20 kilometrin vapaan hiihtotavan takaa-ajokilpailussa Oberstdorfissa tammikuussa 2023. Tourin kokonaiskilpailussa hän oli tuolloin neljästoista. Tour de Skillä 2021 Eiduka sijoittui kokonaistuloksissa 24:nneksi. Hänen paras tuloksensa siellä oli Val di Fiemmen loppunousun kymmenenneksi nopein aika. Hän oli viides myös kauden 2023–2024 Tour de Skin päätösetapilla, 10 kilometrin vapaan hiihtotavan yhteislähtökilpailussa Val di Fiemmessä. Kiertueen kokonaiskilpailussa hän oli kahdeksas.
Eiduka sijoittui nuorten MM-kilpailuissa neljänneksi 15 kilometrin vapaan hiihtotavan yhteislähtökilpailussa 2020. Hän on osallistunut aikuisten arvokilpailuihin Lahden MM-kilpailuista 2017 lähtien. Planican MM-kilpailuissa 2023 hän oli 15 kilometrin yhdistelmäkilpailussa yhdestoista, 30 kilometrin perinteisen hiihtotavan yhteislähtökilpailussa seitsemästoista ja 10 kilometrin vapaan hiihtotavan kilpailussa yhdeksästoista. Olympialaisissa hän on parhaimmillaan sijoittunut 23:nneksi 10 kilometrin perinteisen hiihtotavan kilpailussa Pekingissä 2022.
Seitsemäs uhri

| Seitsemäs uhri> The Seventh Victim |
| --- | --- |

Ohjaaja:  Mark Robson
Käsikirjoittaja:  DeWitt Bodeen Charles O'Neal
Tuottaja:  Val Lewton
Säveltäjä:  Roy Webb
Kuvaaja:  Nicholas Musuraca
Leikkaaja:  John Lockert
Tuotantosuunnittelija:  Albert S. D'Agostino
Pukusuunnittelija:  Renié
Lavastaja:  Albert S. D'Agostino Walter E. Keller
Pääosat:  Tom Conway Kim Hunter Hugh Beaumont
Valmistustiedot
Valmistusmaa:  Yhdysvallat
Tuotantoyhtiö:  RKO Pictures
Levittäjä:  RKO Pictures Netflix
Ensi-ilta:  21. elokuuta 1943
Kesto:  71 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Seitsemäs uhri (The Seventh Victim) on Val Lewtonin tuottama ja Mark Robsonin ohjaama yhdysvaltalainen kauhu- ja film noir -elokuva vuodelta 1943. Se kertoo nuoresta naisesta, joka lähtee pelastamaan saatananpalvojien kynsiin joutunutta sisartaan.
Seitsemäs uhri oli Mark Robsonin ensimmäinen ohjaustyö.
Rooleissa

| 0 | 1 | 2 |
| --- | --- | --- |
|  Kim Hunter  | … |  Mary Gibson     |
|  Tom Conway  | … |  tohtori Louis Judd     |
|  Hugh Beaumont  | … |  Gregory Ward     |
|  Isabel Jewell  | … |  Frances Fallon     |
|  Jean Brooks  | … |  Jacqueline Gibson     |
|  Evelyn Brent  | … |  Natalie Cortez     |
|  Elizabeth Russell  | … |  Mimi     |
|  Erford Gage  | … |  Jason Hoag     |
|  chef Joseph Milani  | … |  herra Romari     |
|  Marguerite Sylva  | … |  rouva Romari     |
|  Mary Newton  | … |  rouva Redi     |
|  Wally Brown  | … |  Durk     |
|  Ben Bard  | … |  herra Brun     |
Tom Conwayn näyttelemä tohtori Louis Judd esiintyi myös Lewtonin elokuvassa Kissaihmiset.
Tuotanto

Tavalliseen tapaan RKO oli antanut tuottaja Val Lewtonille vain elokuvan nimen Seitsemäs uhri, jonka pohjalta Lewtonin pitäisi tehdä sopiva elokuva halvalla. Lewton palkkasi Charles O'Nealin kirjoittamaan käsikirjoitusta orvosta tytöstä, jonka on löydettävä murhaaja ennen kuin hänestä itsestään tulee seitsemäs uhri. Lewton muutti kuitenkin mieltään ja DeWitt Bodeen sai kirjoittaa uuden käsikirjoituksen, jossa tyttö lähtee Greenwich Villageen etsimään saatananpalvojien käsiin joutunutta sisartaan.
Lewtonin edellisen elokuvan Leopardimies jälkeen hänen tuotantoryhmänsä ohjaaja Jacques Tourneur oli siirretty A-luokan elokuviin. Lewton antoi ylennyksen Mark Robsonille, joka oli leikannut Lewtonin kolme ensimmäistä RKO-elokuvaa. Seitsemäs uhri oli Robsonin ensimmäinen ohjaustyö.
Aiheesta muualla

Seitsemäs uhri Internet Movie Databasessa (englanniksi)
Seitsemäs uhri Elonet.
Seitsemäs uhri AllMoviessa. (englanniksi)
Olli Ahvenniemi

| Olli Ahvenniemi |
| --- | --- |
 Ahvenniemi syyskuussa 2010.
Henkilötiedot
Koko nimi:  Olli Mikael Ahvenniemi
Syntynyt: 4. huhtikuuta 1983 (ikä 41) Vaasa, Suomi
Kansalaisuus:   Suomi
Koripalloilija
Pelipaikka:  Sentteri
Pituus:  207 cm
Paino:  110 kg
Pelaajaura
Yliopistojoukkueet
2003–2007:  Mainen yliopisto
Seurajoukkueet
2000–2002 2002–2003 2007–2008 2008–2013 2013–2014:  Kauhajoen Karhu Team Componenta Kauhajoen Karhu Tampereen Pyrintö BC Nokia
Maajoukkueet
2003–2007:   Suomi
Ottelut (pisteet):  12 (20)
Aiheesta muualla
FIBA
Olli Mikael Ahvenniemi (s. 4. huhtikuuta 1983 Vaasa) on suomalainen kilpauransa päättänyt koripalloilija. Vaasan Salaman kasvatti Ahvenniemi pelasi tavallisesti sentterinä. Hänen torjuntakeskiarvonsa lukeutui usein pääsarjan parhaimpiin.
Ahvenniemi pelasi menestyksekkäimmät vuotensa Tampereen Pyrinnössä, jonka lisäksi hän edusti Korisliigassa Team Componentaa sekä Kauhajoen Karhua. Kaudet 2003–2007 Ahvenniemi pelasi Mainen yliopiston koripallojoukkueessa.
Ahvenniemi valittiin Korisliigan vuoden tulokkaaksi kaudella 2002–2003. Suomen mestaruuden hän voitti kahdesti. Suomen koripallomaajoukkueessa Ahvenniemi pelasi 12 ottelua 1,7 pisteen keskiarvolla ja saavutti PM-hopeaa vuonna 2006.
Pelaajaura > Vuoden tulokkaaksi

Miesten valtakunnallisissa sarjoissa Vaasan Salaman kasvatti Ahvenniemi edusti ensimmäiset kaksi kauttaan I-divisioonassa pelannutta Kauhajoen Karhua. Jälkimmäisellä kaudellaan hän oli joukkueensa paras levypallopelaaja ja pelasi tupla–tuplan keskiarvolla kirjaten myös huomattavat 3,4 koriinheiton torjuntaa ottelua kohden, mikä oli sarjan korkein lukema. Toukokuussa 2002 Ahvenniemi siirtyi miesten pääsarjatasolle tehtyään sopimuksen karkkilalaisen Team Componentan kanssa tavoitteenaan myös varusmiespalveluksen suorittaminen kauden aikana.
Team Componentassa Ahvenniemi pelasi hyvän tulokaskauden. Hän teki 22. tammikuuta 2003 Salon Vilpasta vastaan koko pääsarjauransa korkeimmat lukemat niin pisteissä (20), kahden pisteen koreissa (9 kpl) kuin tehokkuudessakin (30). Kuukausi myöhemmin hän kirjautti yhdessä ottelussa viisi heitontorjuntaa, myös pääsarjauransa ennätyksen. Team Componenta jäi runkosarjassa kaksi pistettä viimeisestä pudotuspelipaikasta. Lähes 25 minuuttia ottelua kohden kauden aikana pelannut Ahvenniemi teki kauden aikana 7,4 pistettä, otti 0,7 pallonriistoa ja onnistui vapaaheitoissaan 58,7 prosentin tarkkuudella kaikkien lukemien oltua hänen liigauransa parhaat. Kauden päätteeksi Ahvenniemi valittiin 70 prosentin ääniosuudella SM-Koriksen vuoden tulokkaaksi.
Pelaajaura > Mainen yliopisto

Ahvenniemi pelasi neljä kautta Mainen yliopistossa. Keväällä 2007 päättyneellä kaudella hän oli yksi konferenssin parhaista heitontorjujista sekä joukkueensa kapteeni.
Pelaajaura > Kauhajoen kautta Tampereelle

Kauden 2007–08 Ahvenniemi pelasi Korisliigassa Kauhajoen Karhun joukkueessa. Hänen pelinumeronsa oli 40.
Pelaajaura > Menestysvuodet Pyrinnössä ja uran päätös

Vuosina 2008–2013 Ahvenniemi pelasi Tampereen Pyrinnössä, jossa voitti kaksi Suomen mestaruutta ja LiigaCupin. Lisäksi hän saavutti Pyrinnössä SM-pronssin ja kaksi cup-hopeaa sekä edusti joukkuetta EuroChallengessa. Syksyllä 2013 Ahvenniemi siirtyi toiseksi ylimmälle sarjatasolle BC Nokiaan, jossa pelaili kauden verran. Tämän jälkeen Ahvenniemi päätti keskittyä koripallon ulkopuoliseen työhönsä sekä perheeseensä ja lopetti pelaajauransa.
Pelaajaura > Maajoukkue

Ahvenniemi pelasi vuonna 2000 14 A-nuorten maaottelua 1,4 pisteen keskiarvolla ja vuosina 2001–2002 alle 20-vuotiaiden maaotteluita seitsemän kappaletta 5,4 pisteen keskiarvolla. Hän ei pelannut ikäluokkien arvoturnauksissa. Ensiesiintymisensä Suomen miesten maajoukkueessa Ahvenniemi teki 23. heinäkuuta 2003, kun hän pelasi pisteittä tasan kolme minuuttia valmistavassa maaottelussa Venäjää vastaan. Ahvenniemi pelasi samana vuonna vielä toisessa miesten valmistavassa maaottelussa, ja vuonna 2005 hänelle kertyi samanlaisia otteluita kolme kappaletta.
Vuonna 2006 Ahvenniemi pelasi heinäkuussa kaksi maaottelua Viroa vastaan ja kuului elokuussa Suomen joukkueeseen Tampereella pelatussa Pohjoismaiden-mestaruusturnauksessa, mistä Suomi saavutti hopeaa. Vuonna 2007 Ahvenniemi pelasi jälleen Viroa vastaan kahdessa maaottelussa, jotka olivat hänen viimeisensä. Yhteensä Ahvenniemi pelasi miesten maajoukkueessa vuosina 2003–2007 12 ottelussa suhteellisen vaatimattomalla peliajalla ja teki niissä 20 pistettä keskiarvon oltua 1,7. Yksittäisen ottelun piste-ennätyksekseen hän heitti kahdesti viisi pistettä.
Pelityyli ja ominaisuudet

Ahvenniemi oli, sentterin pelipaikalleen tyypillisesti, hyvä levypallojen ottaja ja kahden pisteen korien tekijä. Vapaaheittäjänä hän onnistui yleensä vain alle 50-prosenttisesti. Heitontorjujana Ahvenniemi kuului Korisliigan parhaimmistoon.
Yksityiselämä

Ahvenniemi opiskeli Mainen yliopistossa pelatessaan kansainvälistä kauppaa ja markkinointia valmistuen kauppatieteiden kandidaatiksi. Vuonna 2012 hän valmistui tuotantotalouden diplomi-insinööriksi Tampereen teknillisestä yliopistosta, jossa hän myös työskenteli vuosina 2011–2012 tutkimusapulaisena. Vuosina 2012–2015 Ahvenniemi työskenteli samassa korkeakoulussa teollisuuden palveluliiketoiminnan projektitutkijana. Vuonna 2015 hän aloitti projektikoordinaattorin työn Alma Manussa, missä hän yleni vuonna 2016 tuotepäälliköksi vastuualueenaan jakelun myynti ja kehitys. Vuonna 2018 Ahvenniemen työnkuvaksi nimettiin palvelupäällikkö.
Ahvenniemen perheeseen kuuluu puolison lisäksi vuonna 2013 syntynyt poika.
Saavutukset > Henkilökohtaiset saavutukset

SM-koriksen vuoden tulokas 2003
Korisliigan runkosarjan torjuntakuningas 2009–10
Korisliigan runkosarjan torjuntatilaston toinen 2012–13
Saavutukset > Joukkuesaavutukset

Suomen mestaruus 2010 ja 2011
SM-pronssia 2009
Suomen (liiga)cup-mestaruus 2013
Suomen cupin hopeaa 2009 ja 2012
PM-hopeaa 2006
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002–2003 | Team Componenta | Korisliiga^ | 38 | 53,2 % | 0,0 % | 58,7 % | 1,7 | 2,9 | 4,7 | 0,5 | 1,6 | 0,7 | 1,7 | 7,4 |
| 2007–2008 | Kauhajoen Karhu | Korisliiga | 41 | 46,5 % | 28,9 % | 49,1 % | 1,5 | 3,3 | 4,8 | 0,6 | 1,3 | 0,5 | 1,1 | 5,5 |
| 2008–2009 | Tampereen Pyrintö | Korisliiga | 44 | 55,5 % | 43,9 % | 52,7 % | 1,2 | 3,0 | 4,2 | 0,5 | 0,9 | 0,2 | 0,7 | 5,3 |
| 2009–2010 | Tampereen Pyrintö | Korisliiga | 43 | 60,2 % | 17,1 % | 41,0 % | 2,0 | 4,0 | 5,9 | 0,4 | 1,2 | 0,6 | 1,9 | 6,9 |
| 2010–2011 | Tampereen Pyrintö | Korisliiga | 37 | 59,0 % | 0,0 % | 43,6 % | 1,8 | 2,4 | 4,2 | 0,4 | 1,1 | 0,2 | 0,9 | 6,7 |
| 2011–2012 | Tampereen Pyrintö | Korisliiga | 40 | 56,5 % | 0,0 % | 48,1 % | 1,9 | 2,6 | 4,5 | 0,4 | 0,7 | 0,4 | 0,7 | 5,1 |
| 2012–2013 | Tampereen Pyrintö | Korisliiga | 34 | 60,0 % | 45,5 % | 43,1 % | 1,8 | 2,2 | 4,0 | 0,4 | 0,9 | 0,1 | 1,2 | 4,9 |
| Yhteensä | Yhteensä | Korisliiga | 277 | 55,6 % | 30,4 % | 47,1 % | 1,7 | 2,9 | 4,6 | 0,4 | 1,1 | 0,4 | 1,2 | 6,0 |
Tilastot > Pudotuspelit

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Tampereen Pyrintö | Korisliiga | 8 | 55,6 % | 11,5 % | 50,0 % | 2,8 | 3,4 | 6,1 | 0,5 | 1,3 | 0,9 | 1,1 | 6,6 |
| 2009–2010 | Tampereen Pyrintö | Korisliiga | 13 | 65,0 % | 14,3 % | 44,1 % | 1,9 | 3,3 | 5,2 | 0,4 | 1,2 | 0,3 | 1,6 | 5,4 |
| 2010–2011 | Tampereen Pyrintö | Korisliiga | 11 | 66,7 % | 0,0 % | 63,2 % | 1,2 | 1,0 | 2,2 | 0,1 | 1,1 | 0,5 | 0,2 | 4,4 |
| 2011–2012 | Tampereen Pyrintö | Korisliiga | 11 | 64,3 % | 0,0 % | 54,5 % | 1,4 | 1,7 | 3,1 | 0,2 | 0,8 | 0,3 | 0,5 | 6,0 |
| 2012–2013 | Tampereen Pyrintö | Korisliiga | 4 | 62,5 % | 50,0 % | 57,1 % | 1,8 | 1,8 | 3,5 | 0,0 | 0,3 | 0,0 | 0,5 | 4,3 |
| Yhteensä | Yhteensä | Korisliiga | 47 | 62,7 % | 13,5 % | 52,2 % | 1,7 | 2,3 | 4,0 | 0,3 | 1,0 | 0,4 | 0,9 | 5,4 |
Tilastot > Kansainväliset sarjat

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011–2012 | Tampereen Pyrintö | EuroChallenge | 2 | 100,0 % | 0,0 % | 28,6 % | 0,0 | 2,0 | 2,0 | 0,0 | 1,0 | 0,0 | 0,0 | 2,0 |
| 2012–2013 | Tampereen Pyrintö | EuroChallenge | 6 | 27,3 % | 0,0 % | 33,3 % | 1,5 | 2,0 | 3,5 | 0,2 | 0,3 | 0,3 | 0,3 | 1,3 |
| Yhteensä | Yhteensä | EuroChallenge | 8 | 33,3 % | 0,0 % | 30,8 % | 0,8 | 1,3 | 2,1 | 0,1 | 0,3 | 0,3 | 0,3 | 1,5 |
Lähde: Suomen Koripalloliitto. Selite: O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
^ Kaudella 2002–2003 pääsarjan virallinen nimi SM-koris
Schimatári

| Schimatári Σχηματάρι |
| --- | --- |
 Kunnallisyksikön sijainti
 Schimatári
 Koordinaatit: 38°20′47″N, 23°34′51″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Boiotia
Kunta:  Tanágra
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  280601
Väkiluku (2011):  4 477
 – Kaupunki:  4 035
Aikavyöhyke:  UTC+2
 – Kesäaika:  UTC+3
Rekisterikilpi:  ΒΙ
Infobox OKVirheellinen NIMI-arvo: 
Schimatári (kreik. Σχηματάρι; kath.kreik. Σχηματάριον, Schimatárion) on Kreikan kaupunki sekä samanniminen Tanágran kunnan kunnallisyksikkö (Δημοτική Ενότητα Σχηματαρίου, Dimotikí Enótita Schimataríou) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 4 477 ja varsinaisen Schimatárin kaupungin väkiluku 4 035 (vuonna 2011). Schimatári on Tanágran kunnan kuntakeskus.
Schimatárin kaupunki sijaitsee sisämaassa Keski-Kreikan koillisosassa noin viiden kilometrin päässä Eteläisen Euboianlahden rannasta. Aivan kaupungin eteläpuolella on Tanágran sotilaslentokenttä. Schimatári oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tanágran kuntaan yhdessä Dervenochórian ja Oinófytan kanssa, jolloin se muuttui uuden kunnan kunnallisyksiköksi.
Kunnallisyksikön osat

Schimatárin kunnallisyksikkö muodostuu seuraavista kylistä, kaupungeista tai muista asutuksista:
| Kylä, kaupunki tai muu asutus | Väkiluku (2011) |
| --- | --- |
Oinói: 442
Schimatári: 4 035
Yhteensä: 4 477
Huomautukset:
1 2  Vuoden 2011 väestönlaskentatiedoissa Pláka Dílesi oli osa Schimatárin kunnallisyksikköä ja kaupunkiyhdyskuntaa. Se erotettiin Dílesin kunnallisyksikköön vuonna 2018.
Schima wallichii

| Schima wallichii |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Teekasvit Theaceae
Suku::  Schima
Laji::  wallichii
Kaksiosainen nimi
 Schima wallichii  Choisy 
Katso myös
   Schima wallichii Wikispeciesissä   Schima wallichii Commonsissa 
Infobox OKNimi-testi OKIUCN-testi OK: 
Schima wallichii on teepensaan kanssa samaan heimoon kuuluva ikivihreä puu, joka kasvaa Aasiassa.
Se kasvaa jopa 47 metriä korkeaksi. Sen lehdet ovat soikeat, 6–13 cm pitkät. Hedelmät ovat puisevia palloja, halkaisijaltaan 2–3 cm. Nepalissa puun lehtiä käytetään karjan rehuna. Siitä saadaan myös polttopuuta.
Kasvupaikka
Kaarnaa
Aiheesta muualla

Encyclopedia of Life: Schima wallichii (englanniksi)
Flora of China: Schima wallichii (englanniksi)
World Agroforestry: Schima wallichii (pdf)  (englanniksi)
Samsung Galaxy Xcover 4

| Samsung Galaxy Xcover 4 |
| --- | --- |
Valmistaja:   Samsung
Julkaistu:  24. huhtikuuta 2017
Edeltäjä:  Samsung Galaxy Xcover 3
Mitat:  146,2 x 73,3 x 9,7 mm
Paino:  172 g
Näyttö:  5" TFT HD
Näytön kuvatarkkuus:  720 x 1 280
Suoritin:  Samsung Exynos 7 Quad 7570 4-ydin, 1,4 GHz, ARM Cortex A53, 64-bittinen, 14 nm
Grafiikkapiiri:  Mali-T720
Muisti:  16 Gt
Keskusmuisti:  2 Gt
Flash-muisti:  laajennettavissa enintään 256 Gt:n SD-kortilla
Takakamera:  13 megapikseliä
Etukamera:  5 megapikseliä
Käyttöjärjestelmä:  Android 7.0 "Nougat", päivitettävissä Android 8.1 "Oreo" -versioon
Akku:  2 800 mAh
Infobox OKNimi-testi OK: 
Samsung Galaxy Xcover 4 on  Samsungin 24. huhtikuuta 2017 julkaisema älypuhelin, jossa on esiasennettuna Android 7.0 "Nougat" -käyttöjärjestelmä.
Tekniset tiedot > Muotoilu

Samsung Galaxy Xcover 4 -älypuhelimessa on 5-tuumainen näyttö HD-resoluutiolla.
Tekniset tiedot > Fyysiset osat

Laitteesta löytyy Samsungin oma Exynos 7 Quad 7570-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on 13 Megapikselin takakamera. Etukameran tarkkuus on puolestaan 5 Megapikseliä.
Videokuvaus voidaan tehdä 1080p (Full HD) -resoluutioilla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 7.0 "Nougat".
Myöhemmin laitteeseen on tullut päivitys Android 8.1 "Oreo" -versioon.
Tekniset tiedot > Lisäominaisuudet

Laite on veden- ja pölynkestävä, IP 68 -sertifioitu. Lisäksi laite kestää iskuja, värinää sekä myös korkeita ja matalia lämpötiloja, MIL-STD-810 sertifioitu.
Patsianós

| Patsianós Πατσιανός |
| --- | --- |
 Patsianós
 Koordinaatit: 35°12′8″N, 24°14′1″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Sfakiá
Hallinto:  
 – Asutustyyppi:  kylä
 – Kallikrates-koodi:  7407000801
Väkiluku (2011):  100
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Patsianós (kreik. Πατσιανός) on Kreikan kylä, joka sijaitsee Kreetan saarella. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylän väkiluku on 100 (vuonna 2011).
Patsianóksen kylä sijaitsee Kreetan lounaisosissa noin 78 kilometriä kaakkoon Chaniásta, noin 57 kilometriä lounaaseen Réthymnosta ja vajaa kaksi kilometriä sisämaahan saaren etelärannikosta eli Libyanmeren rannasta. Patsianós muodostaa myös laajemman kyläyhdyskunnan (Τοπική Κοινότητα Πατσιανού, Topikí Koinótita Patsianoú), johon kuuluvat varsinaisen Patsianóksen kylän lisäksi kylät Fragkokástello, Kallikrátis ja Kapsodásos. Koko yhdyskunnan väkiluku on 314.
Pannonia (täsmennyssivu)

Pannonia voi viitata seuraaviin:
Pannonia, historiallinen alue Euroopassa
Pannonia, Rooman diokeesi
Pannonia, Rooman provinssi
Pannonia inferior eli Ala-Pannonia, Rooman provinssi
Pannonia superior eli Ylä-Pannonia, Rooman provinssi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pannonia”, voi hakea sivunnimihaulla, laajalla sivunnimihaulla tai tekstihaulla.
Robin of Sherwood

| Robin - Sherwoodin sankari> Robin of Sherwood |
| --- | --- |
Tyyli:  draama fantasia seikkailu
Kestoaika:  60 minuuttia
Luoja(t):  Richard Carpenter
Alkuperämaa:   Yhdistynyt kuningaskunta
Alkuperäiskieli:  englanti
Verkko:  ITV
Tuotantokausia:  3
Jaksoja:  26
Aiheesta muualla
IMDb 
Robin of Sherwood on brittiläinen 1980-luvun televisiosarja, joka perustuu tarinoihin Robin Hoodista. Sarjan käsikirjoitti Richard Carpenter. HTV:n tuottamaa sarjaa esitettiin ensimmäisen kerran vuosina 1984–1986. Sarja saavutti maailmanlaajuisen suosion ja nousi kulttisarjan maineeseen.
Yleiskatsaus

Michael Praed esitti kahtena ensimmäisenä vuonna Robin Hoodia (Robin Loxleyta). Hänen joukossaan olivat Will Scarlet (Ray Winstone), Little John (Clive Mantle), Munkki Tuck (Phil Rose), Much (Peter Llewellyn Williams), Saraseeni Nasir (Mark Ryan), ja Lady Marion (Judi Trott). Heitä avusti myös metsänjumala Herne the Hunter (John Abineri). Robinia vastustivat Sheriffi Robert de Rainault (Nickolas Grace), Guy Gisborne (Robert Addie) ja apotti Hugo de Rainault (Philip Jackson).
Toisen tuotantokauden lopussa sheriffin onnistui surmata Loxley, ja Herne the Hunter korvasi entisen Robin Hoodin Robert Huntingtonilla (Jason Connery). Kolmannen kauden aikana Robert Huntington saa tietää, että Guy Gisborne on hänen velipuolensa. Kolmannen kauden jälkeen HTV joutui lopettamaan sarjan tekemisen kalliiden tuotantokulujen vuoksi.